**NÁVRH**

**Rámcová dohoda č.**

**na poskytovanie služieb**

**uzatvorená podľa § 409 zákona č. 513/1991 Z. z. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)**

**(ďalej len „Dohoda“)**

**Zmluvné strany:**

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený:

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000399957/8180

IBAN: SK7881800000007000180023

(ďalej len „**Objednávateľ**“)

**Poskytovateľ:**

Obchodné meno: xxxxxxxxx

Sídlo:

Právna forma:

Oprávnený konať v mene spoločnosti:

IČO:

DIČ:

IČ DPH:

Bankové spojenie:

Číslo účtu:

IBAN:

Tel.:

Fax:

(ďalej len „**Poskytovateľ** ")

**(Objednávateľ** a **Poskytovateľ** spolu aj ako „**Zmluvné strany“** alebo každý samostatne aj ako „**Zmluvná strana**“)

**Článok 1  
Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejneným vo Vestníku verejného obstarávania č. ....... pod značkou .......... zo dňa ........ verejnú súťaž na realizáciu zákazky s názvom: „Spracovanie údajov voličov nevyhnutných na zabezpečenie tlače materiálov na hlasovanie poštou zo zahraničia, tlač materiálov na hlasovanie poštou zo zahraničia a kompletizácia zásielky pre hlasovanie poštou zo zahraničia pre voľby do Národnej rady Slovenskej republiky a referendum, ktoré sa budú konať v rokoch 2025 - 2029“ (ďalej len „Verejné obstarávanie“).
  2. Na základe vyhodnotenia ponúk bola ponuka Poskytovateľa vybraná ako úspešná ponuka v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Poskytovateľa sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
  3. Základným účelom tejto Dohody je v súlade s výsledkom verejného obstarávania spracovanie údajov voličov nevyhnutných na zabezpečenie tlače materiálov na hlasovanie poštou zo zahraničia, tlač materiálov na hlasovanie poštou zo zahraničia a kompletizácia zásielky pre hlasovanie poštou zo zahraničia pre voľby do Národnej rady Slovenskej republiky a referendum, ktoré sa budú konať v rokoch 2025 - 2029 v rozsahu a spôsobom definovaným v tejto Dohode, ktorý bude v súlade s Vykonávacími zmluvami poskytovať Poskytovateľ Objednávateľovi.
  4. V súlade s touto Dohodou a Vykonávacími zmluvami budú Objednávateľovi poskytnuté služby podrobne špecifikované v článku 2 tejto Dohody a v Opise predmetu zákazky, technické požiadavky(ďalej len „**OPZ**“), použitom v súťažných podkladoch vo verejnom obstarávaní, ktoré tvoria Prílohu č.1 tejto Dohody.
  5. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
  6. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

**Článok 2**

**Predmet Dohody**

* 1. Predmetom tejto Dohody je stanovenie základných práv a povinností medzi Zmluvnými stranami týkajúcich sa poskytovania služby spracovania údajov voličov nevyhnutných na zabezpečenie tlače materiálov na hlasovanie poštou zo zahraničia, tlač materiálov na hlasovanie poštou zo zahraničia a kompletizácia zásielky pre hlasovanie poštou zo zahraničia pre voľby do Národnej rady Slovenskej republiky a referendum, ktoré sa budú konať v rokoch 2025 - 2029 (ďalej len „**Služby**“) zo strany Poskytovateľa Objednávateľovi pri realizácii plnení v súlade s **OPZ**, resp. v súlade s vlastným návrhom plnenia Poskytovateľa predloženým v rámci Verejného obstarávania (ďalej len „**Ponuka**“).
  2. Služby bude Poskytovateľ podľa požiadavky Objednávateľa poskytovať pri nasledovných voľbách definovaných zákonom č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov(ďalej len „volebný zákon“):
     1. Voľby do Národnej rady Slovenskej republiky
     2. Referendum

Voľby podľa bodov 2.2.1 a 2.2.2 sa ďalej nazývajú spoločne len „**voľby**“.

* 1. Predmetom tejto Dohody je v zmysle uvedeného najmä dohoda Zmluvných strán o:
     1. maximálnych cenách za poskytovanie Služieb definovaných v OPZ,
     2. podmienkach poskytovania Služieb definovaných v OPZ,
     3. podmienkach uzatvárania Vykonávacích zmlúv.
  2. V súlade s OPZ a Ponukou je Poskytovateľ povinný poskytnúť Objednávateľovi Služby pri jednotlivých voľbách definovaných v OPZ.
  3. Na poskytovanie Služieb pri každých konkrétnych voľbách uzatvoria Zmluvné strany vykonávaciu zmluvu (ďalej len „**Vykonávacia zmluva**“), návrh ktorej je uvedený v Prílohe č.3 tejto Dohody.
  4. Záväzkom Poskytovateľa podľa Vykonávacej zmluvy bude zodpovedať záväzok Objednávateľa zaplatiť Poskytovateľovi za riadne a včas poskytnuté Služby definované v OPZ a v Ponuke odmenu stanovenú vo Vykonávacej zmluve, najviac však do výšky maximálnych cien uvedených v Prílohe č. 2 tejto Dohody.

**Článok 3**

**Plnenie Dohody a Vykonávacích zmlúv**

* 1. Na základe potreby Objednávateľa na poskytnutie Služieb pri konkrétnych voľbách, Objednávateľ v súlade s § 83 ods. 4 zákona č. 343/2015 Z. z. vyzve písomne Poskytovateľa na uzatvorenie Vykonávacej zmluvy (ďalej len „**Výzva**“).
  2. Vo Výzve Objednávateľ v súlade s touto Dohodou, OPZ a Ponukou uvedie voľby, pri ktorých sa majú Služby poskytovať, vymedzí rozsah a druh Služieb a v prípade potreby ďalšie podrobnosti poskytovania Služieb. Vo výzve stanoví Objednávateľovi aj časový harmonogram poskytovania Služieb (ďalej len „**časový harmonogram**“). Súčasťou Výzvy je aj návrh Vykonávacej zmluvy.
  3. Pred Výzvou Objednávateľ môže požiadať Poskytovateľa o písomnú konzultáciu k bližšej špecifikácii Služieb pre konkrétne voľby. Ak je to potrebné, Objednávateľ môže v súlade s touto Dohodou pred Výzvou písomne požiadať Poskytovateľa o doplnenie Ponuky. Doplnenie ponuky musí zodpovedať podmienkam dohodnutým v tejto Dohode.
  4. Zmluvné strany sa dohodli, že Vykonávacie zmluvy uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne ceny a práva a povinnosti dohodnuté v tejto Dohode. Vo Vykonávacej zmluve bude určená aj celková maximálna cena za Služby poskytované Poskytovateľom na základe uvedenej Vykonávacej zmluvy.
  5. Výzvu doručí Objednávateľ Poskytovateľovi najneskôr tri (3) mesiace pred konaním volieb.
  6. Poskytovateľ je povinný Vykonávaciu zmluvu uzatvoriť s Objednávateľom najneskôr do sedem(7) dní odo dňa doručenia Výzvy.

**Článok 4  
Podmienky poskytovania Služieb**

* 1. Poskytovateľ sa zaväzuje poskytovať Služby definované v OPZ, resp. v Ponuke v súlade s ustanoveniami tejto Dohody a príslušnej Vykonávacej zmluvy, v súlade s volebným zákonom regulujúcim voľby, pri ktorých sa Služby poskytujú a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými právnymi predpismi platnými na území SR.
  2. Poskytovateľ je povinný poskytovať Služby definované v OPZ, resp. v Ponuke s odbornou starostlivosťou, ktorú je možné dôvodne očakávať, zachovávajúc štandardy best practice v danom odvetví.
  3. Poskytovateľ sa zaväzuje bez zbytočného odkladu, potom, ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie Služieb definovaných v OPZ, resp. v Ponuke a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
  4. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť písomný súhlas Objednávateľa. V tomto prípade je Poskytovateľ povinný bez zbytočného odkladu písomne informovať Objednávateľa o týchto skutočnostiach.
  5. Poskytovateľ sa zaväzuje písomne upozorniť Objednávateľa na nesprávnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa Služieb definovaných v OPZ bezodkladne, najneskôr do päť(5) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
  6. Poskytovateľ je povinný poskytovať Objednávateľovi dokumenty nevyhnutné na poskytovanie Služieb v písomnej podobe, vždy ak je to možné aj v elektronickej podobe, pokiaľ sa v tejto Dohode alebo Vykonávacej zmluve nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním Služieb definovaných v OPZ, resp. v Ponuke. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Služieb definovaných v OPZ, resp. v Ponuke.
  7. Poskytovateľ sa zaväzuje poskytovať Služby definované v OPZ, resp. v Ponuke podľa Vykonávacej zmluvy nepretržite a bezodkladne, okrem prípadu, keď Poskytovateľ nemôže ovplyvniť bezodkladné plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
  8. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb definovaných v OPZ, resp. v Ponuke (ďalej len „Dôverné informácie”). Poskytovateľ sa zaväzuje, že použije Dôverné informácie výhradne na účely poskytovania Služieb definovaných v OPZ, resp. v Ponuke v zmysle Dohody.
  9. Všetky tlačoviny, ktoré pri poskytovaní Služieb Poskytovateľ pre Objednávateľa za účelom realizácie volieb vyhotoví, je Poskytovateľ povinný chrániť pred stratou, odcudzením a zneužitím tretími osobami. Poskytovateľ sa zaväzuje, že uvedené tlačoviny nebudú poskytnuté žiadnej tretej osobe, okrem subjektu zabezpečujúceho zaslanie zásielky voličovi do zahraničia podľa podmienok uvedených v OPZ a Poskytovateľ tieto nepoužije inak, ako na plnenie tejto Dohody a Vykonávacích zmlúv.
  10. Časový harmonogram ako súčasť Vykonávacej zmluvy vymedzí presne časový rámec poskytovania Služieb pri voľbách. S ohľadom na prísnu zákonnú reguláciu volieb je nevyhnutné, aby Služby boli poskytované riadne a včas. Poskytovateľ sa zaväzuje priebežne informovať Objednávateľa o postupe pri poskytovaní Služieb. Poskytovateľ sa zaväzuje písomne informovať Objednávateľa o akomkoľvek omeškaní pri poskytovaní Služieb oproti časovému harmonogramu. V prípade, ak by podľa uváženia Objednávateľa s ohľadom na omeškanie Poskytovateľa oproti časovému harmonogramu bola čo i len obava z ohrozenia dodržania termínov stanovených osobitnými právnymi predpismi pre realizáciu volieb, je Objednávateľ oprávnený od Vykonávacej zmluvy celkom alebo v určitej časti odstúpiť a zadať poskytovanie Služieb čiastočne alebo celkom inému subjektu. Poskytovateľ zodpovedá za škodu takto spôsobenú Objednávateľovi.
  11. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo Vykonávacej zmluvy.

**Článok 5**

**Cena a platobné podmienky**

* 1. Cena za Služby je stanovená v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR o cenách v znení neskorších predpisov (ďalej len „**Odplata**“).
  2. Odplata musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním Služieb a primeraný zisk Poskytovateľa.
  3. Odplata musí byť stanovená v mene EURO. K fakturovanej Odplate bude vždy pripočítaná DPH stanovená v súlade so zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.)
  4. Maximálna celková cena Služieb, ktorá môže byť v súlade s touto Dohodou poskytnutá je stanovená v súlade s Verejným obstarávaním a cenovou ponukou Poskytovateľa a je uvedená v Prílohe č. 2 tejto Dohody.
  5. Objednávateľ nie je povinný objednať Služby pre všetky Voľby a ani vyčerpať predpokladaný finančný objem zákazky podľa bodu 5.4 tohto článku. Celkové množstvo poskytovaných Služieb bude závisieť výlučne od potrieb Objednávateľa počas platnosti tejto Dohody.
  6. Maximálne ceny za realizáciu Služieb pri jednotlivých voľbách sú špecifikované v Prílohe č. 2 tejto Dohody.
  7. Objednávateľ sa zaväzuje zaplatiť za riadne a včas poskytnuté Služby Poskytovateľovi odplatu podľa Vykonávacej zmluvy. Ak nie je vo vykonávacej zmluve dohodnuté inak, faktúru je Poskytovateľ oprávnený vystaviť po poskytnutí Služieb. Súčasťou faktúry Poskytovateľa je podrobný rozpis poskytnutých Služieb v členení zodpovedajúcom Prílohe č. 1 tejto Dohody vo väzbe na Prílohu č.2 tejto Dohody. Objednávateľ neposkytne Poskytovateľovi žiaden preddavok na zrealizovanie predmetu plnenia Vykonávacej zmluvy.
  8. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z..
  9. Lehota splatnosti faktúry Poskytovateľa je 30 (tridsať) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo Vykonávacou zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do 30 (tridsať) kalendárnych dní odo dňa jej opätovného doručenia Objednávateľovi.
  10. Všetky faktúry budú uhrádzané výhradne bezhotovostne prevodným príkazom. Odplata sa považuje za zaplatenú dňom odpísania finančných prostriedkov z bankového účtu Objednávateľa.
  11. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto Dohode.

**Článok 6  
Zodpovednosť za škodu, sankcie**

* 1. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v OPZ, resp. v Ponuke.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
  3. V prípade omeškania Poskytovateľa s plnením jeho povinností podľa Vykonávacej zmluvy je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní, za každý, aj začatý, deň omeškania. Objednávateľ je oprávnený započítať zmluvnú pokutu proti Odplate alebo jej časti v súlade s § 8 ods. 1 zákona č. 374/2014 Z. z. o pohľadávkach štátu a o zmene a doplnení niektorých zákonov. Zaplatením zmluvnej pokuty nie je dotknutý nárok na náhradu škody.
  4. V prípade porušenia povinností Poskytovateľa podľa čl. 4 bod 4.9 tejto Dohody je Objednávateľ oprávnený od Poskytovateľa požadovať zaplatenie zmluvnej pokuty vo výške 2 % z celkovej ceny plnenia podľa príslušnej Vykonávacej zmluvy. Zaplatením zmluvnej pokuty nie je dotknutý nárok na náhradu škody.
  5. V prípade odstúpenia od Vykonávacej zmluvy podľa bodu 4.10 tejto Dohody je Objednávateľ oprávnený od Poskytovateľa požadovať zaplatenie zmluvnej pokuty vo výške 10 % z celkovej ceny plnenia podľa príslušnej vykonávacej zmluvy. Zaplatením zmluvnej pokuty nie je dotknutý nárok na náhradu škody.
  6. V prípade omeškania Objednávateľa s úhradou faktúry, vzniká Poskytovateľovi právo účtovať Objednávateľovi úroky z omeškania v zákonnej výške.
  7. Zmluvné strany sa dohodli, že v prípade, ak Poskytovateľ v priebehu plnenia stratí schopnosť splniť zmluvný záväzok vyplývajúci z tejto dohody, zaplatí Poskytovateľ Objednávateľovi zmluvnú pokutu vo výške 50% ceny predmetu dohody. Zaplatenie zmluvnej pokuty nemá vplyv na nároky Objednávateľa na náhradu škody.
  8. V prípade nepravdivosti vyhlásenia Predávajúceho, ktoré je uvedené v bode 7.14 tejto Dohody, je Predávajúci povinný zaplatiť Kupujúcemu zmluvnú pokutu vo výške 30 000,- EUR.
  9. V prípade, že Poskytovateľ ani opakovane nedoručí vzorku obálky podľa bodu 7.3, tak je povinný zaplatiť Objednávateľovi zmluvnú pokutu vo výške 150 EUR za každý, aj začatý, deň omeškania.

**Článok 7**

**Práva a povinnosti zmluvných strán**

* 1. Objednávateľ sa zaväzuje:
     1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Služieb definovaných v OPZ, resp. v Ponuke,
     2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Služieb definovaných v OPZ, resp. v Ponuke, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ,
     3. bez zbytočného odkladu poskytnúť Poskytovateľovi všetku súčinnosť potrebnú na uskutočnenie predmetu tejto Dohody a/alebo predmetu Vykonávacích zmlúv, vrátane, ale nielen, písomných rozhodnutí o všetkých správach, odporúčaniach a všetkých ďalších záležitostiach, ktoré Poskytovateľ postúpil Objednávateľovi.
  2. Objednávateľ požaduje vykonanie testov integrácie výmeny údajov medzi Objednávateľom a Poskytovateľom v časovom rámci do troch mesiacov od uzatvorenia tejto Dohody.
  3. Objednávateľ požaduje od Poskytovateľa dodať do 30 (tridsať) dní od uzavretia tejto Dohody po 1 ks obálok špecifikovaných v bode 4.1.4 písm. a) až d) a 4.2.4 písm. a) až c) Prílohy č.1 tejto Dohody, a to ako vzorku, ktorá bude slúžiť na overenie či sú splnené požiadavky Objednávateľa uvedené v Prílohe č. 1 tejto Dohody. V prípade, že predložená vzorka nebude spĺňať požiadavky Objednávateľa, tak je Poskytovateľ povinný predložiť opravené vzorky obálok do 15 dní od doručenia výzvy na opravu od Objednávateľa. V prípade, že ani opätovne doručené vzorky obálok nebudú spĺňať požiadavky Objednávateľa, tak pôjde k porušeniu Dohody podstatným spôsobom. Miestom dodania vzoriek je Ministerstvo vnútra Slovenskej republiky, Drieňová 22, 826 86 Bratislava.
  4. Poskytovateľ prehlasuje, že Služba nie je zaťažená právami tretích osôb.
  5. Poskytovateľ vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
  6. Ak sa na strane Poskytovateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
  7. Poskytovateľ je oprávnený poskytovať Služby aj prostredníctvom subdodávateľa. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ je povinný najneskôr tri (3) dni pred uzatvorením Vykonávacej zmluvy resp. tri (3) dni pred tým, ako budú Služby plnené prostredníctvom subdodávateľa písomne oznámiť Objednávateľovi presnú identifikáciu subdodávateľa, prostredníctvom ktorého budú poskytované Služby.
  8. V prípade zmeny subdodávateľa je Poskytovateľ povinný v lehote najneskôr tri (3) dni pred zmenou subdodávateľa písomne oznámiť objednávateľovi presnú identifikáciu subdodávateľa, ktorého sa uvedená zmena týka.
  9. V Prílohe č. 4 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  10. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 4 tejto Dohody, a to bezodkladne.
  11. V prípade zmeny subdodávateľa je Poskytovateľ povinný najneskôr do piatich(5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 7.9 tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  12. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č.343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora podľa zákona č. 315/2016 Z. z.
  13. Poskytovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  14. V prípade, že Predávajúci, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhodjeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

**Článok 8**

**Záruka najnižšej ceny**

Poskytovateľ prehlasuje, že Služby poskytuje Objednávateľovi za najlepších/najvýhodnejších podmienok, aké sa poskytujú na relevantnom trhu.

**Čl. 9**

**Doba trvania a skončenie Dohody**

* 1. Táto dohoda sa uzatvára na obdobie 48 mesiacov alebo do vyčerpania finančného limitu uvedeného v článku 5 bode 5.4 tejto Dohody, podľa toho, ktorá skutočnosť nastane skôr.
  2. Táto Dohoda sa môže ukončiť:

9.2.1. písomnou dohodou Zmluvných strán, a to dňom uvedeným v takejto dohode; v dohode o skončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

9.2.2 písomným odstúpením od tejto Dohody ktoroukoľvek zo zmluvných strán,

9.2.3 písomnou výpoveďou podľa článku 9.9 tohto článku.

* 1. Objednávateľ je oprávnený písomne odstúpiť od tejto Dohody v prípade:

9.3.1 podstatného porušenia tejto Dohody, pričom za podstatné porušenie tejto Dohody sa považuje:

a) také porušenie tejto Dohody Poskytovateľom, ktoré ohrozilo alebo narušilo plnenie predmetu tejto Dohody,

b) porušenie povinností Poskytovateľa podľa čl. 7 bod 7.3. a bodov 7.5 až 7.14.

9.3.2. ak je Poskytovateľ v omeškaní oproti časovému harmonogramu o viac ako 3 dni.

* 1. Objednávateľ je oprávnený písomne odstúpiť od tejto Dohody aj v prípade, ak:

a) v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,

b) ak táto Dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

c) Poskytovateľ a/alebo subdodávateľ/subdodávatelia Poskytovateľa nebol/neboli v čase uzavretia tejto Dohody zapísaný/zapísaní v registri partnerov verejného sektora alebo ak bol/boli vymazaný z registra partnerov verejného sektora; alebo

d) došlo k splneniu zákonných dôvodov na odstúpenie od tejto Dohody (najmä § 19 zákona č. 343/2015 Z. z.),

e) Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,

f) voči Poskytovateľovi sa začalo konkurzné konanie alebo reštrukturalizácia,

g) Poskytovateľ vstúpil do likvidácie,

h) pre Poskytovateľa sa stane plnenie z tejto Dohody úplne nemožným.

* 1. Poskytovateľ má právo písomne odstúpiť od tejto Dohody v prípade, ak:

1. Objednávateľ preukázateľným spôsobom neposkytuje Poskytovateľovi potrebnú súčinnosť pri plnení tejto Dohody, a to ani po doručenom písomnom upozornení a poskytnutí primeranej lehoty na nápravu Poskytovateľom,

b) Objednávateľ poruší Dohodu podstatným spôsobom, pričom za podstatné porušenie na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote jej/ich splatnosti.

* 1. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane v súlade s touto Dohodou. Odstúpenie od tejto Dohody je účinné dňom nasledujúcim po dni jeho doručenia druhej Zmluvnej strane.
  2. Vzájomne poskytnuté plnenia, poskytnuté do dňa odstúpenia od tejto Dohody si Zmluvné strany ponechajú. Poskytovateľ má nárok na náhradu dôvodných a preukázateľne vynaložených nákladov do dňa odstúpenia od tejto Dohody.
  3. Zmluvná strana, ktorá písomne odstúpi od tejto Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania služby trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od tejto Dohody.
  4. Objednávateľ môže túto Dohodu písomne vypovedať aj bez udania dôvodu. Výpovedná lehota je tri (3) mesiace a začne plynúť prvým dňom mesiaca nasledujúcom po mesiaci, v ktorom bola výpoveď doručená Poskytovateľovi.

**Článok 10**

**Záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s Dohodou a Vykonávacou zmluvou (každá z nich ďalej ako „**Oznámenie**“) musia byť:
   * 1. v písomnej podobe;
     2. doručené (i) osobne, (ii) poštou doporučene s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody:

Objednávateľ:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [•]

email: [•]

1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody:

Poskytovateľ:

[•]

[•]

k rukám: [•]

email: [•]

1. Oznámenie nadobúda účinnosť dňom jeho doručenia a má sa za prevzaté:
   * 1. dňom jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. dňom jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. dňom jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
2. Zmluvné strany súhlasia so zverejnením tejto Dohody a Vykonávacej zmluvy v Centrálnom registri zmlúv, ktorý vedie Úrad vlády SR.
3. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
4. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
5. Ak ktorékoľvek z ustanovení tejto Dohody alebo Vykonávacej zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Vykonávacej zmluvy, avšak zákonnosť, platnosť a vykonateľnosť zvyšných ustanovení tejtoDohody alebo Vykonávacej zmluvy zostane nedotknutá.
6. Táto Dohoda má nasledujúce prílohy, ktoré tvoria jej neoddeliteľnú súčasť:
   * 1. Príloha č. 1. Opis predmetu zákazky, technické požiadavky
     2. Príloha č. 2: Štruktúrovaný rozpočet ceny
     3. Príloha č. 3: Vzor Vykonávacej zmluvy
     4. Príloha č. 4: Zoznam subdodávateľov
7. Zmluvné strany sa dohodli, že pohľadávky vyplývajúce z tejto Dohody a/alebo Vykonávacej zmluvy môžu byť postúpené na tretie osoby len s predchádzajúcim písomným súhlasom dlžníka.
8. Táto Dohoda môže byť doplnená alebo zmenená len písomnými očíslovanými dodatkami odsúhlasenými obidvoma Zmluvnými stranami.
9. V ostatných právach a povinnostiach touto Dohodou neupravených platia príslušné ustanovenia zákona č. 343/2015 Z. z. a Obchodného zákonníka a ostatných všeobecne záväzných právnych predpisov platných v Slovenskej republike.
10. Zmluvné strany sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
11. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
12. Táto Dohoda je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dve (2) vyhotovenia Dohody obdrží Poskytovateľ a tri (3) vyhotovenia obdrží Objednávateľ.
13. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu zverejní Objednávateľ.

Za Objednávateľa: Za Poskytovateľa:

V Bratislave..................... dňa........... V ..................................... dňa ..........

...........................................................